# **Pravidlá a podmienky poskytnutia pomoci v programe „Od začiatku v dobrých rukách“**

(„Podmienky poskytnutia pomoci“)

## **Úvodné ustanovenia**

1. „Od začiatku v dobrých rukách“ (ďalej tiež ako „**koncept**“) je koncept spoločnosti Lidl Slovenská republika, s.r.o., so sídlom Ružinovská 1E, 821 02 Bratislava, IČO: 35 793 783 (ďalej len „**spoločnosť Lidl**“ alebo „**autor konceptu**“). **Nadácia pre deti Slovenska**, so sídlom Heydukova 2139/3, 811 08 Bratislava-Staré Mesto, Slovenská republika, IČO: 31 753 833, zapísaná v Registri mimovládnych neziskových organizácií vedených Ministerstvom vnútra Slovenskej republiky, registračné číslo: 203/Na-96/115 (ďalej len „**NDS**“ alebo „**prevádzkovateľ**“) je partnerom konceptu, ktorý za základe zmluvy prevádzkuje a poskytuje pomoc deťom z darov spoločnosti Lidl.
2. NDS vznikla okrem iného, aby zhromažďovala a rozdeľovala finančné prostriedky na verejnoprospešné účely. Za týmto účelom uzatvára vo svojom mene a na vlastnú zodpovednosť zmluvy s fyzickými a právnickými osobami a spolupracuje na projektoch individuálnej a firemnej filantropie. NDS vznikla a existuje, aby napĺňala a podporovala verejnoprospešné účely v  zmysle zákona č. 34/2002 Z. z. o nadáciách a o zmene Občianskeho zákonníka v znení neskorších predpisov v platnom znení a ostatných všeobecne záväzných právnych predpisov.
3. Spoločnosť Lidl je obchodná spoločnosť, ktorá prevádzkuje na území Slovenskej republiky sieť maloobchodných predajní potravín a spotrebného tovaru, pričom v rámci svojho záväzku spoločensky zodpovedného podnikania podporuje viaceré filantropické projekty. S NDS spolupracuje na koncepte „Od začiatku v dobrých rukách“, ktorý je zameraný na oblasť podpory a ochrany zdravia a integrácie detí, ktoré majú zdravotné znevýhodnenie.

NDS a spoločnosť Lidl vydávajú tieto Pravidlá a podmienky poskytnutia pomoci.

## **Žiadosť o poskytnutie pomoci**

1. Žiadateľom o poskytnutie pomoci môže byť len maloleté dieťa, ktoré nedovŕšilo 4. rok života, zastúpené rodičom, prípadne iným zákonný zástupcom dieťaťa (ďalej len „**žiadateľ o pomoc**“).
2. V prípade ak je žiadateľom o poskytnutie pomoci iná osoba než rodič, ktorá je zákonným zástupcom maloletého dieťaťa, podmienkou účasti na koncepte „Od začiatku v dobrých rukách“ a vyhodnotenia žiadosti o poskytnutie pomoci je predloženie právoplatného rozhodnutia súdu, z ktorého vyplýva zákonné zastúpenie, prípadne predloženie iného dokumentu, z ktorého vyplýva, že osoba, ktorá žiada o pomoc v mene maloletého dieťaťa, je zákonným zástupcom maloletého dieťaťa.
3. Žiadateľ o pomoc - maloleté dieťa, ako aj jeho rodič, prípadne iný zákonný zástupca dieťaťa, ktorého sa žiadosť týka, musia mať evidovaný pobyt na území Slovenskej republiky.
4. Žiadosť o poskytnutie pomoci bude zdôvodnená:
* nepriaznivým zdravotným stavom maloletého dieťaťa,;
1. Koncept je zameraný výlučne na poskytnutie pomoci maloletým osobám – deťom, ktoré nedovŕšili 4. rok ich života. Žiadosti, ktoré nebudú spĺňať túto podmienku budú z poskytnutia pomoci vylúčené.
2. Každé maloleté dieťa môže byť v rámci konceptu podporené maximálne 1 krát v priebehu trvania programu (tj. počas prvých 4 rokov dieťaťa). Na každú ďalšiu žiadosť o poskytnutie pomoci podanú v priebehu trvania programu prevádzkovateľ nemusí prihliadať. V prípade nedostatku žiadostí môže prevádzkovateľ prihliadať na opakovane podanú žiadosť o poskytnutie pomoci už podporeného dieťaťa a poskytnúť podporu opakovane.
3. Žiadosť o poskytnutie pomoci môže žiadateľ o pomoc prevádzkovateľovi zaslať výlučne elektronicky prostredníctvom formuláru, ktorý je umiestnený na internetovej stránke [www.spolocenskazodpovednost.sk/od-zaciatku-v-dobrych-rukach](http://www.spolocenskazodpovednost.sk/od-zaciatku-v-dobrych-rukach).

## **Informácie o ochrane osobných údajov**

1. NDS je prevádzkovateľom v zmysle článku 4 ods. 7 Nariadenia Európskeho parlamentu a Rady (EÚ) 2016/679 (ďalej len „GDPR“), pričom osobné údaje žiadateľov o pomoc spracúva za účelom prijímania žiadostí o pomoc prostredníctvom formulára a ich vyhodnocovania (predzmluvné vzťahy) a následne uzatváranie a realizácie zmlúv so žiadateľmi o pomoc.
2. Podmienkou poskytnutia pomoci je oboznámenie sa s pravidlami programu a s podmienkami ochrany osobných údajov a vyjadrenie súhlasu so spracúvaním údajov týkajúcich sa zdravia dieťaťa, a to zaškrtnutím poľa nachádzajúceho sa vo formulári, ktorým rodič resp. iný zákonný zástupca dieťaťa udelí prevádzkovateľovi súhlas so spracovaním osobných údajov. Súhlas rodiča resp. iného zákonného zástupca dieťaťa sa zároveň preukazuje skenom, prípadne fotografiou súhlasu rodiča, alebo iného zákonného zástupcu dieťaťa, ktorý bude priložený k žiadosti o poskytnutie pomoci. Údaje týkajúce sa zdravia dieťaťa sa preukazujú:
* lekárskou správou maloletého dieťaťa, ktorá nie je staršia ako 3 mesiace;
* 1 tlačivom garanta (vypĺňa lekár maloletého dieťaťa, učiteľ, fyzioterapeut prípadne iná osoba);

Doplňujúce informácie potrebné pre realizáciu pomoci:

* Cenovou ponukou alebo konkrétny návrh (popis) predmetu pomoci podľa bodu VI.

Úplné informácie o ochrane osobných údajov sú uvedené v dokumente *INFORMÁCIE O OCHRANE OSOBNÝCH ÚDAJOV NADÁCIOU PRE DETI SLOVENSKA „Od začiatku v dobrých rukách“,* ktorý je dostupný na internetovej stránke <https://www.spolocenskazodpovednost.sk/od-zaciatku-v-dobrych-rukach>.

1. V prípade dobrovoľného poskytnutie údajov spoločnosti Lidl na:
* informovanie o poskytnutej pomoci spoločnosťou Lidl na jej propagačných platformách formou zverejnenia príbehu (obsahom ktorého budú napr. nasledujúce informácie: základné informácie o zdravotných problémoch maloletého žiadateľa o pomoc, stručný popis komplikácií, ktoré má žiadateľ o pomoc, či členovia jeho najbližšej rodiny v každodennom živote, prípadne krstné meno dieťaťa a/alebo jeho zákonného zástupcu a fotografia
* zaslanie darčeka (plienok), tj. korešpondenčné údaje

sa oboznámenie s podmienkami ochrany osobných údajov a vyjadrenie súhlasu so spracúvaním osobných údajov potvrdzuje zaškrtnutím poľa nachádzajúceho sa vo formulári, ktorým rodič resp. iný zákonný zástupca dieťaťa udelí spoločnosti Lidl súhlas so spracovaním osobných údajov. Súhlas rodiča resp. iného zákonného zástupca dieťaťa sa zároveň preukazuje skenom, prípadne fotografiou súhlasu rodiča alebo iného zákonného zástupcu dieťaťa,

Poskytnuté osobné údaje budú zbiera v mene spoločnosti Lidl Nadácia pre deti Slovenska ako sprostredkovateľ, ktorá je oprávnená osobné údaje spracovať a následne poskytnúť prevádzkovateľovi - spoločnosti Lidl Slovenská republika, s.r.o., so sídlom Ružinovská 1E, 821 02 Bratislava, IČO: 35 793 783, ako.

## **Prílohy žiadosti o poskytnutie pomoci**

Nevyhnutnými prílohami elektronickej žiadosti o poskytnutie pomoci sú:

1. Sken alebo fotografia súhlasu rodiča resp. iného zákonného zástupcu dieťaťa so spracovaním osobných údajov za účelom účasti v koncepte, podpísaný rodičom resp. iným zákonným zástupcom dieťaťa (nachádza sa tu: <https://www.spolocenskazodpovednost.sk/od-zaciatku-v-dobrych-rukach>.; );
2. Sken alebo fotografia aktuálnej lekárskej správy maloletého dieťaťa, v čase odoslania žiadosti nie staršej ako 3 mesiace;
3. Sken alebo fotografia vyplneného tlačiva garanta (lekár maloletého dieťaťa, učiteľ, fyzioterapeut prípadne iná osoba), ktorého vzor je dostupný na <https://www.spolocenskazodpovednost.sk/od-zaciatku-v-dobrych-rukach>.;
4. Cenová ponuka na predmet žiadosti podľa bodu VI./Popis predmetu pomoci, ktorého vzor je dostupný na <https://www.spolocenskazodpovednost.sk/od-zaciatku-v-dobrych-rukach>.;

## **Overenie žiadosti o poskytnutie pomoci**

1. Žiadosť o poskytnutie pomoci je potrebné vyplniť v súlade s formulárom, priložiť k nemu prílohy podľa bodu IV a na požiadanie NDS je potrebné doložiť ďalšie požadované doklady.
2. Žiadosti, ktoré nebudú obsahovať požadované informácie a nebudú na žiadosť NDS doložené požadovanými dokladmi, alebo v ich prípade budú existovať dôvodné pochybnosti o pravdivosti údajov alebo o náležitosti žiadaného daru, budú Prevádzkovateľom vylúčené, a nebudú ďalej overované.
3. Žiadosti o poskytnutie pomoci budú overované NDS, prípadne nezávislou komisiou, ktorú vyberie Nadácia pre deti Slovenska.
4. NDS si vyhradzuje právo preveriť pravdivosť informácií uvedených v žiadosti o poskytnutie pomoci u osôb, ktoré majú k dispozícii informácie o dieťati a sú schopné potvrdiť dôveryhodnosť podanej žiadosti o poskytnutie pomoci.
5. Žiadateľ  o pomoc - jeho rodič resp. iný zákonný zástupca berú na vedomie fakt, že na poskytnutie pomoci v rámci projektu neexistuje právny nárok.

## **Formy poskytnutej pomoci**

1. NDS je povinná v rámci projektu zabezpečovať odovzdávanie Jednorazových finančných príspevkov úspešným žiadateľom. Odovzdávanie Jednorazových finančných prostriedkov bude NDS uskutočňovať na základe darovacích zmlúv v dvoch častiach:

1. časť Jednorazového finančného príspevku vo výške 70% Jednorazového finančného príspevku, t.j. sumu 1.750,- EUR bude uhradená NDS úspešnému žiadateľovi do 15 dní odo dňa uzatvorenia Darovacej zmluvy;

2. časť Jednorazového finančného príspevku vo výške 30% Jednorazového finančného príspevku, t.j. sumu 750,- EUR bude uhradená NDS úspešnému žiadateľovi do 15 dní odo dňa predloženia dokumentov špecifikovaných v Zmluve o poskytnutí finančného príspevku.

1. Ako formy poskytnutej pomoci do úvahy prichádzajú najmä (ale nie výlučne):
2. rehabilitácia v zariadeniach, ktoré si rodina vyberie (potrebná cenová ponuka);
3. iné terapie (hipoterapia, canisterapia, arteterapia, terapia hrou, muzikoterapia...);
4. zdravotnícke pomôcky (vozík, kočík);
5. príspevok na auto;
6. špeciálne komunikačné pomôcky AAK – asistenčné technológie (počítač s hlasovým výstupom, optická myš);
7. podpora rozvoja dieťaťa a jeho talentu (hudobné nástroje, krúžky, špeciálne športové pomôcky pre zdravotne znevýhodnených, špeciálne pomôcky);
8. služby terénnej včasnej intervencie nehradené štátom.

## **Kontrola poskytnutej pomoci**

1. Žiadateľ o pomoc berie na vedomie, že NDS, prípadne na základe jej poverenia autor projektu, majú oprávnenie vykonať kontrolu (a to aj vopred neohlásenú) užívania predmetu poskytnutej pomoci.
2. Za účelom zabezpečenia možnosti kontroly predkladá žiadateľ o pomoc po jej vyčerpaní prostredníctvom elektronického formulára „Písomnú správu o využití príspevku“ a účtovné doklady, ktoré preukazujú využitie poskytnutého príspevku. Na základe tejto správy bude žiadateľovi o pomoc vyplatená druhá časť jednorazového finančného príspevku.